হরতালে মারধর ও  হত্যাচেষ্টা চালানোর অভিযোগে স্বরাষ্ট্রমন্ত্রী সাহারা খাতুন, স্বরাষ্ট্র প্রতিমন্ত্রী শামসুল হক টুকুসহ পুলিশের ৪০০ সদস্যের বিরুদ্ধে দায়ের করা মামলাটি খারিজ করে দিয়েছেন আদালত। আজ দুপুরে মহানগর হাকিম হারুন অর রশিদ এ রায় দেন।    প্রসঙ্গত, আজ সকালে ঢাকার মুখ্য মহানগর হাকিম আদালতে বিএনপি সমর্থক আইনজীবী এ এন এম আবেদ রাজা বাদী হয়ে মামলাটি করেন। গত ৪ জুলাই নয়াপল্টনে বিএনপি কেন্দ্রীয় কার্যালয়ের সামনে বিক্ষোভ মিছিলে লাঠিপেটা করে জখম করায় দণ্ডবিধি আইনের ৩০৭, ৩২৪, ৩২৩, ৩৪১ ও ১০৯ ধারায় মামলাটি করা হয়।    বেলা সাড়ে ১১টার দিকে মামলার শুনানি শেষ হয়। শুনানি শেষে ফৌজদারি কার্যবিধির ২০৩ ধারায় মামলাটি খারিজ করে দেয়া হয়।